Diari Oficial de la Generalitat Valenciana


Sumari del DOGV 9463, del 04-11-2022 (2022/9925)

CORRECCIÓ d'errades de la Resolució de 21 de setembre de 2022, del director general de l'Aigua, pel qual s'aprova el pla especial previst en el Decret 201/2008, de 12 de desembre, relatiu a l'estació depuradora d'aigües residuals de Pinedo.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9925


Data del document
:   21-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

CORRECCIÓ d'errades de la Resolució de 21 de setembre de 2022, del director general de l'Aigua, pel qual s'aprova el pla especial previst en el Decret 201/2008, de 12 de desembre, relatiu a l'estació depuradora d'aigües residuals de Pinedo. [2022/9925]  
Advertits errors en la Resolució de data 21 de setembre del 2022, de conformitat amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, en virtut del qual «les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», es procedeix a efectuar les següents correccions:  
  
En el primer paràgraf del resolc, on diu:  
«Aprovar el Pla especial previst en el Decret 201/2088, relatiu a l'estació depuradora d'aigües residuals de Pinedo, tal com s'inclou en el document Pla especial i Projecte bàsic de possibles millores en l'EDAR de Pinedo, fitxer informàtic «PE\_PB\_Pinedo.pdf», que figura adjunt a la resolució, i disposar l'aprovació del Projecte bàsic corresponent a les obres de millora a realitzar en la planta, que també s'inclouen. D'acord amb l'indicat en el fonament de dret huité, l'aprovació del Pla especial, concerneix a l'àmbit superficial de la planta depuradora actual, i es difereix la conclusió en les zones externes a aquesta a l'obtenció del Catàleg de proteccions, que s'adoptarà de la documentació del PATODHV quan es finalitze la seua redacció o, en tot cas, seria redactat a aquest efecte per la Direcció General de l'Aigua.»  
  
  
Ha de dir:  
«Aprovar el pla especial previst en el Decret 201/2008, relatiu a l'estació depuradora d'aigües residuals de Pinedo, tal com s'inclou en el document Pla especial i projecte bàsic de possibles millores en l'EDAR de Pinedo, que es pot consultar en el següent enllaç: https://agroambient.gva.es/va/web/agua/planes, i disposar l'aprovació del Projecte bàsic corresponent a les obres de millora a realitzar en la planta, que també es pot consultar en l'anterior enllaç. D'acord amb el que s'ha indicat en el fonament de dret huité, l'aprovació del pla especial concerneix l'àmbit superficial de la planta depuradora actual, i es difereix la conclusió en les zones externes a aquesta a l'obtenció del catàleg de proteccions, que s'adoptarà de la documentació del PATODHV quan es finalitze la seua redacció o, en tot cas, que seria redactat a aquest efecte per la Direcció General de l'Aigua.»  
  
En el requisit 2, on diu:  
«2. Subjecció a les definicions tècniques, especificacions i condicions generals d'instal·lació i explotació, previstes en el Pla especial i Projecte bàsic de possibles millores en l'EDAR de Pinedo, així com les que emanen de la declaració ambiental i territorial estratègica (DATE) del Pla especial, de data 14.06.2022, inclosa com a annex II a aquesta Resolució i la declaració d'impacte ambiental (DIA) del Projecte bàsic, de data 16.06.2022, inclosa com a annex III. Especialment, compliment de les condicions expressades en el Programa de vigilància ambiental i el Pla de seguiment d'acceptació social, que s'inclouen en la documentació ambiental redactada a aquest efecte.»  
  
  
Ha de dir:  
«2. Subjecció a les definicions tècniques, especificacions i condicions generals d'instal·lació i explotació, previstes en el Pla especial i projecte bàsic de possibles millores en l'EDAR de Pinedo, així com les que emanen de la Declaració ambiental i territorial estratègica (DATE) del pla especial, de data 14 de juny de 2022, i la Declaració d'impacte ambiental (DIA) del projecte bàsic, de data 16 de juny de 2022, que es poden consultar en l'enllaç esmentat amb anterioritat. Especialment, compliment de les condicions expressades en el Programa de vigilància ambiental i el Pla de seguiment d'acceptació social, que s'inclouen en la documentació ambiental redactada a aquest efecte.»  
En el requisit 3, on diu:  
«3. Compliment del Pla hidrològic de conca de la demarcació hidrogràfica del Xúquer vigent a cada moment, així com de l'autorització d'abocament inclosa com a annex a aquesta resolució (annex I).»  
  
  
Ha de dir:  
«3. Compliment del Pla hidrològic de conca de la demarcació hidrogràfica del Xúquer vigent a cada moment, així com de l'autorització d'abocament inclosa en l'enllaç esmentat amb anterioritat.»  
  
  
València, 21 de setembre de 2022.- El director general de l'Aigua: Manuel Aldeguer Sánchez.